2.

Punkti 19 (Euroopa Parlamendi ja nõukogu direktiiv 2001/77/EÜ) järele lisatakse järgmine punkt: “20. 32003 R 1228: Euroopa Parlamendi ja nõukogu määrus (EÜ) nr 1228/2003, 26. juuni 2003, milles käsitletakse võrkudele juurdepääsu tingimusi piiriüleses elektrikaubanduses (ELT L 176, 15.7.2003, lk 1). Käesolevas lepingus loetakse selle määruse sätteid järgmises kohanduses: a) artikli 12 lõikes 2 nimetatud EFTA riikide ülesandeid täidavad EFTA riikide reguleerivad asutused; b) asjaomaseid EFTA riike kutsutakse saatma vaatlejaid artikli 13 alusel loodud komitee koosolekule. EFTA riikide esindajad osalevad täies mahus komitee töös, kuid neil ei ole õigust hääletada. 21. 32003 D 0796: komisjoni otsus nr 2003/796/EÜ, 11. november 2003, elektri- ja gaasisektori Euroopa reguleerivate asutuste töörühma loomise kohta (ELT L 296, 14.11.2003, lk 34). 22. 32003 L 0054: Euroopa Parlamendi ja nõukogu direktiiv 2003/54/EÜ, 26. juuni 2003, elektri siseturu ühiseeskirjade kohta, millega tunnistatakse kehtetuks direktiiv 96/92/EÜ (ELT L 176, 15.7.2003, lk 37). Käesolevas lepingus loetakse selle direktiivi sätteid järgmises kohanduses: a) artikli 3 lõikes 2 asendatakse sõnad “asutamislepingu sätted, eelkõige selle artikkel 86” sõnadega “EMP lepingu sätted ning eelkõige selle artikkel 59”; b) artikli 3 lõikes 8 asendatakse sõnad “ühenduse huvid” sõnadega “lepinguosaliste huvid”; c) artikli 3 lõikes 8 asendatakse sõnad “asutamislepingu artikkel 86” sõnadega “EMP lepingu artikkel 59”; d) artikli 10 lõppu lisatakse järgmine tekst: “Käesolevat määrust ei kohaldata Liechtensteini suhtes.”; e) artikli 23 lõikes 8 asendatakse sõnad “asutamislepingu sätted, eelkõige selle artikkel 82” sõnadega “EMP lepingu sätted ning eelkõige selle artikkel 54”; f) artikli 26 lõike 1 viimasele lausele lisatakse järgmine tekst: “ja Island”; g) artikli 26 lõige 2 asendatakse järgmisega: “EFTA riik, kellel on pärast EMP ühiskomitee 2. detsembri 2005. aasta otsuse nr 146/2005 jõustumist tehnilist laadi põhjustel olulisi probleeme oma turu avamisel teatavatele artikli 21 lõike 1 punktis b nimetatud piiratud mitte-kodutarbijate rühmadele, võivad taotleda selle normist erandit, mida EFTA järelevalveamet võib teha kuni 18 kuu jooksul alates EMP ühiskomitee 2. detsembri 2005. aasta otsuse nr 146/2005 jõustumisest.”; h) Islandit käsitletakse artikli 2 lõike 26 tähenduses väikese eraldatud võrguna. Artiklis 15 sätestatud erandit kohaldatakse vastavalt. 23. 32003 L 0055: Euroopa Parlamendi ja nõukogu direktiiv 2003/55/EÜ, 26. juuni 2003, maagaasi siseturu ühiseeskirjade kohta, millega tunnistatakse kehtetuks direktiiv 98/30/EÜ (ELT L 176, 15.7.2003, lk 57, parandatud väljaandes ELT L 16, 23.1.2004, lk 74). Käesolevas lepingus loetakse selle direktiivi sätteid järgmises kohanduses: a) artikli 3 lõikes 2 asendatakse sõnad “asutamislepingu sätted, eelkõige selle artikkel 86” sõnadega “EMP lepingu sätted ning eelkõige selle artikkel 59”; b) artikli 3 lõikes 5 asendatakse sõnad “ühenduse huvid” sõnadega “lepinguosaliste huvid”; c) artikli 3 lõikes 5 asendatakse sõnad “asutamislepingu artikkel 86” sõnadega “EMP lepingu artikkel 59”; d) artikli 9 lõppu lisatakse järgmine tekst: “Käesolevat määrust ei kohaldata Liechtensteini suhtes.”; e) artikli 17 lõike 2 esimese lause lõppu lisatakse järgmine tekst: “, nagu on nimetatud EMP lepingus ja kohandatud selle tähenduses.”; f) artikli 25 lõikes 8 asendatakse sõnad “asutamislepingu sätted, eelkõige selle artikkel 82” sõnadega “EMP lepingu sätted ning eelkõige selle artikkel 54”; g) Norrat käsitletakse alates 10. aprillist 2004 artikli 2 lõike 31 tähenduses tekkiva turuna. Artikli 28 lõikes 2 sätestatud erandit kohaldatakse vastavalt; h) asjaomaseid EFTA riike kutsutakse saatma vaatlejaid artikli 30 alusel loodud komitee koosolekule. EFTA riikide esindajad osalevad täies mahus komitee töös, kuid neil ei ole õigust hääletada.”